EkBass/fiwiki-20250220-pages-articles huggingface dataset:
Frank Gardiner

Frank Gardiner (n. 1829–1904) oli australialainen lainsuojaton, bushranger. Gardinerin syntymäpaikasta ei ole tarkkaa tietoa. Hän syntyi joko Skotlannissa ennen vanhempiensa muuttoa Australiaan tai Boron asutusyhteisössä lähellä Goulburnia Australiassa. Hänen oikean nimensä uskotaan olleen Frank Christie, mutta hän käytti useita salanimiä. Joka tapauksessa hän allekirjoitti viestinsä nimellä Frank Gardiner. 15\. kesäkuuta 1862 Gardiner ryösti Lachlanin kultasaattueen lähellä Eugowraa. Hänen apunaan olivat Ben Hall ja Johnny Gilbert. Ryöstöä pidetään kaikkien aikojen arvokkaimpana vankkurikuljetuksen ryöstönä ja Australian suurimpana kultaryöstönä. Saaliin kokonaisarvoksi arvioitiin 14 000 puntaa, joka nykyrahana vastaa noin kahta miljoonaa Australian dollaria. Lähes puolet kultasaaliista saatiin takaisin, kun poliisi teki iskun erääseen Gardinerin pakopaikoista. Lopun saaliin kohtalosta ei ole tietoa, ja aarteenmetsästäjät tutkivat Gardinerin toimialueita vielä nykyäänkin. Vuonna 1864 Gardiner eli vaimonsa Kittyn kanssa työskennellen kauppiaana Apis Creekissä Queenslandissa lähellä Rockhamptonia. Eräs asiakas tunnisti hänet ja ilmoitti poliisille. Uuden Etelä-Walesin poliisi pidätti hänet huolimatta toimivalta-alueen ylittämisestä. Gardiner tuomittiin vankilaan 32 vuodeksi, josta hän istui vain noin kymmenen vuotta, sillä Gardinerin sisaren vetoomukset hänen vapauttamisekseen auttoivat. Gardiner pääsi vapaaksi aikaisin sillä ehdolla, että hän muuttaisi maasta. Vuoden 1874 lopulla hän päätyi Kaliforniaan Yhdysvaltoihin. Gardinerin uskotaan olevan ainoa Australian kansalainen, joka on karkotettu kotimaastaan. Gardiner piti saluunaa San Franciscossa, mutta hänen Yhdysvaltojen-ajastaan ei tiedetä juurikaan muuta. 1904 Sydney Morning Herald -lehti kertoi hänen kuolleen keuhkokuumeeseen samana vuonna. == Lähteet == Luokka:Bushrangerit Luokka:1820-luvulla syntyneet Luokka:1900-vuosikymmenellä kuolleet
Burn Gorman

Burn Gorman (s. 1. syyskuuta 1974 Hollywood, Kalifornia, Yhdysvallat) on brittiläinen näyttelijä ja muusikko. ==Elämä== Burn Gorman syntyi Hollywoodissa, mutta muutti perheensä kanssa Lontooseen seitsemänvuotiaana. Burnin isä oli lingvistiikan eli kielitieteen professori Kalifornian yliopistossa. Vuonna 2006 Burn ja hänen vaimonsa Sarah saivat pojan ja tammikuussa 2009 heille syntyi tytär. Burnin ensimmäinen merkittävä televisioesiintyminen oli Mr. Guppyn rooli vuoden 2005 televisiosarjassa Kolea talo. Hänellä on ollut monia pieniä rooleja televisiosarjoissa Funland, Yorkshiren etsivät ja Mersey Beat. Burnilla oli myös rooli tohtori Owen Harperina tieteissarjassa Torchwood. Gorman on työskennellyt Englannin kansallisoopperan parissa ja hän on myös ottanut osaa moniin lukutilaisuuksiin ja työpajoihin. ==Filmografia== === Elokuva === Elokuvat Elokuvat Elokuvat Elokuvat Vuosi Nimi Rooli 2001 Love Is Not Enough Al Weisberger 2002 A Good Thief DC Fairchild 2004 Layer Cake – diilerin käsikirja Gazza 2005 Colour Me Kubrick Willie 2005 The Best Man bussikuski 2006 Penelope Larry 2006 Low Winter Sun Kenny Morton 2007 Marple: Ordeal by Innocence Jacko Argyle 2007 Sex, the City and Me Lawrence 2007 Joulupukki ja sen veli Elf 2008 Oxfordin murhat Podorov 2008 The Curse of Steptoe Ray Galton 2009 Humiseva harju Hindley 2010 Cemetery Junction Renwick 2011 Johnny English – uudestisyntynyt Slater 2012 Up There Martin 2012 Red Lights Benedict Cohen 2012 Yön ritarin paluu Stryver 2013 Pacific Rim – Hyökkäys Maahan Hermann Gottlieb 2013 All Is by My Side Michael Jeffery 2013 Walking with the Enemy Skorzeny 2014 Low Down Wiggenhern 2015 Crimson Peak Holly 2020 Enola Holmes 2024 Beetlejuice Beetlejuice Father Damien === Televisio === Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1998 Coronation Street Ben Andrews 4 jaksoa 2000 Sairaalaelämää Geoff Simpson ”Not Waving But Drowning” 2001 Mersey Beat Sean Finnigan ”Coming of Age” 2005 The Inspector Lynley Mysteries Billy Verger ”In Divine Proportion” 2005 Kolea talo Mr. Guppy 11 jaksoa 2005 Funland Tim Timothy 3 jaksoa 2006 Yorkshiren etsivät Jerry Hart 2 jaksoa 2006–2007 Torchwood Owen Harper 26 jaksoa 2007 EastEnders Jed 1 jakso 2008 Menneisyyden salaisuudet Banks ”What You Don’t Know Can Kill You” 2011 Candlefordin postineiti Marley #4.3 2011 The Runaway Richard Gates 6 jaksoa 2011 The Hour Thomas Kish 4 jaksoa 2013 Spies of Warsaw Jourdain 4 jaksoa 2013 Kosto Trask 4 jaksoa 2013–2014 Game of Thrones Karl Tanner 4 jaksoa 2014 TURN Major Richard Hewlett 10 jaksoa 2015 Eikä yksikään pelastunut rikosylikonstaapeli William Blore minisarja; 3 jaksoa ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1974 syntyneet Luokka:Elävät henkilöt
Klaus Tafelmeier

Klaus Tafelmeier (s. 12. huhtikuuta 1958 Singen) on entinen saksalainen keihäänheittäjä. Hän voitti lajissaan kultaa Stuttgartissa 1986 järjestetyissä yleisurheilun Euroopan-mestaruuskilpailuissa tuloksella 84,76 metriä. Syyskuussa 1986 Tafelmeier heitti Comossa 85,74 metriä ja teki näin ensimmäisen virallisen maailmanennätyksen uudella, huhtikuun 1986 alussa käyttöön otetulla keihäsmallilla. Ennätys rikottiin seuraavan vuoden toukokuussa, jolloin Jan Železný heitti 87,66 metriä. Tafelmeierin oma ennätys on 86,64, joka syntyi Gelsenkirchenissä 12. heinäkuuta 1987. Tafelmeier voitti keihäässä junioreiden Euroopan-mestaruuden Donetskissa 1977. Helsingin maailmanmestaruuskilpailuissa 1983 hän oli kahdeksas 80,42 metriä kantaneella heitollaan. Soulin olympialaisissa 1988 Tafelmeier sijoittui Seppo Rädyn jälkeen neljänneksi tuloksella 82,72. == Parhaat tulokset (vanhalla keihäsmallilla)== :10 parhaan tuloksen keskiarvo 90,41 *91,44 (1) Kevelear 23.05.1983 *91,42 (1) Ingelheim 06.09.1983 *91,04 (1) Torino 04.06.1983 *91,04 (1) Seoul 29.09.1984 *90,20 (1) München 26.07.1983 *90,10 (1) Düsseldorf 24.06.1984 *90,10 (1) Helsinki 4.07.1984 *89,78 (1) Leverkusen 22.09.1979 *89,52 (1) Södertälje 4.06.1984 *89,48 (1) Lüdenscheid 1.10.1983 == Parhaat tulokset (nykyisin hyväksytyllä keihäsmallilla) == :10 parhaan tuloksen keskiarvo 84,24 *86,64 (1) Gelsenkirchen 12.7.1987 *85,96 (1) Tokio 13.5.1988 *85,74 (1) Como 21.9.1986 *84,76 (1) Stuttgart 27.8.1986 *83,48 (1) Lausanne 2.9.1986 *83,40 (2) Leverkusen 28.6.1988 *83,30 (2) Praha 27.6.1987 *83,12 (1) Ratingen 28.4.1990 *83,06 (1) Düsseldorf 25.6.1990 *82,90 (1) Ingelheim 5.8.1986 == Lähteet == == Aiheesta muualla == * Luokka:Saksalaiset keihäänheittäjät Luokka:Vuonna 1958 syntyneet Luokka:Elävät henkilöt
Naoko Mori

Naoko Mori (s. 19. marraskuuta 1971 Nagoya, Japani) on japanilainen näyttelijä. ==Elämähttp://www.tv.com/naoko-mori/person/44713/summary.html ]== Moki muutti perheensä kanssa New Jerseyyn, Yhdysvaltoihin, kun hän oli 4-vuotias ja kahdeksan vuotta myöhemmin Surreyyn, Isoon-Britanniaan. Hän otti laulutunteja, kävi näyttämökoulua ja 17-vuotiaana, näytteli Lontoon West Endissä Kimin pääroolissa Miss Saigonissa John Barrowmanin kanssa, jonka kanssa hän myöhemmin näytteli Torchwoodissa. Ennen Torchwoodia, kuten myös John Barrowman ja Eve Myles, Mori näytteli Doctor Whossa, esittäen tietokone- eksperttiä, Tosh Satoa jaksossa, "Aliens of London". Se oli rooli, jonka näyttelemistä hän jatkoi Torchwoodissa. 1990-luvulla Mori esiintyi säännöllisesti sairaalan vastaanottoapulaisena brittiläisessä televisiosarjassa Casualty. ==Filmografia== Ilmestymisvuosi Nimi Rooli 1995 Hackers Tokyo Hacker 1997 Spice World Nicola 1999 Topsy-Turvy Miss 'Sixpence Please' 2000 Running Time Michelle 2005 Genji Shizuka, lisä-äänet (englantilainen versio) 2005 Hiroshima (TV) Shige Hiratsuka 2005 Perfect Dark Zero Mai Hem (ääni: englanninkielinen versio) 2006 Genji: Kamui sôran Shizuka (ääni) ==Televisio== * Desmond's – Caroline (1992, 1 jakso) * Casualty – Mie Nishi-Kawa (1993–1994, 1 jakso) * Thief Takers – Minako Takahashi (1997, 2 jaksoa) * Bugs – Melissa (1998, 1 jakso) * Judge John Deed – Mutsumi Yesayahoo (2001, 2 jaksoa) * Murder in Mind – Naomi (2002, 1 jakso) * Erikoisjoukkue – Annette (2002, 1 jakso) * Tohtorit – Molly Fletcher (2002, 1 jakso) * Manchild – Geisha Girl (2003, 1 jakso) * Kymppikerho – Natsumi (2003, 1 jakso) * Todella upeeta – Sarah (1992–2003, 11 jaksoa) * The Smoking Room – Naoko (2004, 1 jakso) * Doctor Who – Doctor Sato (2005, 1 jakso) * Hot Tub Ranking – Mia (2005, 6 jaksoa) * Little Miss Jocelyn – Beautician (2006, 1 jakso) * Torchwood – Toshiko Sato (2006–2008) ==Lähteet== == Aiheesta muualla == Luokka:Japanilaiset näyttelijät Luokka:Vuonna 1971 syntyneet Luokka:Elävät henkilöt
Käsipallo kesäolympialaisissa 1984

Los Angelesin vuoden 1984 kesäolympialaisissa pelattiin käsipalloa sekä miehissä että naisissa. Neuvostoliiton ja muutamien itäblokin maiden boikotoidessa olympialaisia oli Jugoslavialla helpompi työ napata kummatkin kultamitalit. == Mitalistit == Sarja Kultaa Hopeaa Pronssia Miehet * * * Zlatan Arnautović Mirko Bašić Jovica Elezović Mile Isaković Pavle Jurina Milan Kalina Slobodan Kuzmanovski Dragan Mladenović Zdravko Rađenović Momir Rnić Branko Štrbac Veselin Vujović Veselin Vuković Zdravko Zovko * * * Jochen Fraatz Thomas Happe Arnulf Meffle Rüdiger Neitzel Michael Paul Dirk Rauin Siegfried Roch Michael Roth Ulrich Roth Martin Schwalb Uwe Schwenker Thomas Springel Andreas Thiel Klaus Wöller Erhard Wunderlich Romania * * * Mircea Bedivan Dumitru Berbece Iosif Boroș Alexandru Buligan Gheorghe Covaciu Gheorghe Dogărescu Marian Dumitru Cornel Durău Alexandru Fölker Nicolae Munteanu Vasile Oprea Adrian Simion Vasile Stîngă Neculai Vasilcă Maricel Voinea Naiset * * * Svetlana Anastasovska Alenka Cuderman Svetlana Dašić-Kitić Slavica Đukić Dragica Đurić Mirjana Đurica Emilija Erčić Ljubinka Janković Jasna Kolar-Merdan Ljiljana Mugoša Svetlana Mugoša Mirjana Ognjenović Zorica Pavićević Jasna Ptujec Biserka Višnjić * * * Han Hwa-Soo Jeong Hyoi-Soon Jeung Soon-Bok Kim Choon-Rye Kim Kyung-Soon Kim Mi-Sook Kim Ok-Hwa Lee Soon-Ei Lee Young-Ja Shon Mi-Na Sung Kyung-Hwa Yoon Byung-Soon Yoon Soo-Kyung * * * Chen Zhen Gao Xiumin He Jianping Li Lan Liu Liping Liu Yumei Sun Xiulan Wang Linwei Wang Mingxing Wu Xingjiang Zhang Weihong Zhang Peijun Zhu Juefeng == Osallistujat == === Miehet === * * * * * * * * * * * * === Naiset === * * * * * * == Mitalitaulukko == 1 2 0 0 2 2 0 1 0 1 2 Länsi-Saksa 0 1 0 1 4 0 0 1 1 4 Romania 0 0 1 1 == Lähteet == * Olympiamitalistitietokanta Olympic.org:issa 1984 Luokka:Kesäolympialaiset 1984
Johannes Gezelius (Porvoon piispa)

Johannes Gezelius nuorin ( [nepos ’pojan tai tyttären poika’], joskus vastaavasti suomeksi Johannes Gezelius pojanpoika; 1686–1733) oli Porvoon piispa, nuorin kolmesta samannimisestä piispasta. Hänen isoisänsä Johannes Gezelius vanhempi ja isänsä Johannes Gezelius nuorempi toimivat molemmat vuorollaan Turun piispoina. Piispana Johannes Gezelius nuorin pyrki nostamaan kirkollisia oloja vaikeiden aikojen aiheuttamasta rappiosta. Gezelius opiskeli vuosina 1704–1707 Alankomaissa, Englannissa ja Saksassa. Vuonna 1710 hänestä tuli teologian professori Turkuun. Isonvihan aikana hän oli pakolaisena Ruotsissa. Hän palasi Suomeen 1720. Miehityksen päätyttyä vuonna 1721 Uudenkaupungin rauhaan hänet nimitettiin Porvoon piispaksi, ja hän siirtyi Porvooseen seuraavana vuonna. ==Lähteet== * Gezelius, Johannes Johannis (1686–1733) Kyösti Väänänen, Turun hiippakunnan paimenmuisto 1554–1721 -verkkojulkaisu. 2011. Helsinki: Suomalaisen Kirjallisuuden Seura. Luokka:Porvoon piispat 1723–1923 Luokka:Vuonna 1686 syntyneet Luokka:Vuonna 1733 kuolleet
Voldemārs Lūsis

Voldemārs Lūsis (s. 7. joulukuuta 1974) on latvialainen keihäänheittäjä. Hän voitti lajissaan maansa mestaruuden 2004. Hänen isänsä oli keihäänheiton olympiavoittaja Jānis Lūsis. (vanhentunut linkki) Edmontonin maailmanmestaruuskilpailuissa 2001 Voldemārs Lūsis sijoittui yhdenneksitoista tuloksella 79,70. Hän osallistui Sydneyn kesäolympialaisiin 2000 ja Ateenan olympialaisiin 2004 mutta ei päässyt kummassakaan loppukilpailuun. Lūsisin henkilökohtainen ennätys on 84,19 metriä, joka syntyi Riiassa 12. kesäkuuta 2003. == Kausien parhaat heitot == * 1998 79,60 Riika 20.6. * 1999 81,48 Riika 24.7. * 2000 83,08 Ventspils 17.6. * 2001 81,86 Riika 2.6. * 2002 81,58 Szombathely 16.7. *2003 84,19 Riika 12.6. * 2004 82,76 Lontoo 30.7. * 2005 80,53 Bangor 24.6. * 2006 83,68 Kaunas 1.7. * 2007 80,58 Riika 13.6. == Lähteet == Luokka:Latvialaiset keihäänheittäjät Luokka:Vuonna 1974 syntyneet Luokka:Elävät henkilöt
Mikkey Dee

Micael Kiriakos Delaoglou (s. 31. lokakuuta 1963 Göteborg, Ruotsi), taiteilijanimeltään Mikkey Dee, on ruotsalainen rumpali. Hän toimi heavy metal -yhtye Motörheadin rumpalina vuodesta 1992 yhtyeen lopettamiseen asti vuonna 2015. Ennen Motörhead-jäsenyyttään Dee soitti tanskalaisessa King Diamondissa. Dee on myös esiintynyt myös ruotsalaisen eurodance-artistin E-Typen lavakokoonpanossa. Nykyään Mikkey Dee on Scorpionsin rumpali James Kottakkin jätettyä yhtyeen. == Julkaisut == === Motörhead === * * * * * * * * * * * * * === King Diamond === * * * * === Don Dokken === * === Helloween === * == Lähteet == == Aiheesta muualla == Luokka:King Diamondin jäsenet Luokka:Motörhead Luokka:Ruotsalaiset metallimusiikin rumpalit Luokka:Vuonna 1963 syntyneet Luokka:Elävät henkilöt
Brett Lunger

Robert Brett Lunger (s. 14. marraskuuta 1945 Wilmington, Delaware, Yhdysvallat) on entinen yhdysvaltalainen Formula 1 -kuljettaja. Hän osallistui 43:een ja starttasi 34:een F1-osakilpailuun kausilla 1975–1978. Lungerin F1-ura on pisimpiä niistä kuljettajista, jotka eivät ole saavuttaneet urallaan lainkaan pisteitä, koska silloisen pistejärjestelmän mukaan pisteitä jaettiin vain kuudelle parhaalle kuljettajalle. Kilpailumäärästään huolimatta hän ei saavuttanut pisteitä. Hänen paras sijoituksensa oli seitsemäs Belgian GP:ssä 1978. Aika-ajoissa hän oli parhaimmillaan kolmastoista. Lunger oli yksi niistä kuljettajista yhdessä Guy Edwardsin, Arturo Merzarion ja Harald Ertlin kanssa, jotka pelastivat Niki Laudan palavasta ajokista Nürburgringillä 1976. Muiden pitäessä paloa hallinnassa Lunger hyppäsi Laudan Ferrarin päälle ja nosti Laudan olkapäilleen Merzarion irrotettua Laudan turvavöistä. Lunger kilpaili myös Formula 5000 ja Formula 2 -luokissa sekä MM-sarjan ulkopuolisissa kilpailuissa ja oli parhaimmillaan neljäs Silverstonessa. Hän siirtyi vuoden 1979 jälkeen CBS-kanavan toimittajaksi. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1945 syntyneet Luokka:Elävät henkilöt
47 (luku)

47 (neljäkymmentäseitsemän) on luonnollinen luku, jota edeltää luku 46 ja seuraa luku 48. == Matematiikassa == * 47 on viidestoista alkuluku. * 47 on turvallinen alkuluku, koska 47 = 2 \cdot 23 + 1 ja 23 on myös alkuluku. * 47 on 43:n alkulukuserkku. * 47 kuuluu Lucasin lukuihin (). * 47 kuuluu Ulamin lukuihin (). * 47 esiintyy yhdessä jaottomassa Pythagoraan kolmikossa: .47 Forty-Seven LXVII * 47 on binäärijärjestelmässä toinen alkuluku takaperin: 47=101111_2 ja 111101_2=61. * 47 on oktaalijärjestelmässä toinen alkuluku takaperin: 47=57_8 ja 75_8=61. * 47 kuuluu lukuihin, joiden käänteisluvun desimaaliesityksen toistuva jakso on pisin mahdollinen. * Kuutiota ei ole mahdollista jakaa 47:ksi pienemmäksi kuutioksi. Kaikilla suuremmilla kuutiomäärillä se on mahdollista.Hadwiger Problem – Wolfram MathWorld == Luonnontieteissä == * 47 on hopean järjestysluku jaksollisessa järjestelmässä. * Titaani-47 on titaanin vakaa isotooppi. * Krypton-83 on kryptonin vakaa isotooppi, jonka neutroniluku on 47. * 47 Aglaja on asteroidi. == Muissa yhteyksissä == * 47 on Norjan kansainvälinen suuntanumero. * Eurooppatie E47 kulkee Ruotsin ja Saksan välillä. * New Mexico oli 47. Yhdysvaltoihin liittynyt osavaltio. * Japanissa on 47 prefektuuria. * Boeing B-47 Stratojet oli amerikkalainen pommikone. * Boeing CH-47 Chinook on amerikkalainen helikopteri. * Republic P-47 Thunderbolt oli amerikkalainen hävittäjäkone. * AK-47 on neuvostoliittolainen rynnäkkökivääri. * Agentti 47 on Hitman- videopelisarjan päähenkilö. * Herra 47 on Pirkka-Pekka Peteliuksen esittämä sketsihahmo. == Lähteet == == Aiheesta muualla == Luokka:Luonnolliset luvut
Jean Lucienbonnet

Jean Lucienbonnet (7. tammikuuta 1923 – 19. elokuuta 1962) oli ranskalainen Formula 1 -kuljettaja. Hän osallistui kaudella 1959 yhteen F1-osakilpailuun, Monacon GP:hen. Hän kuitenkin karsiutui eikä päässyt starttaamaan kilpailuun. Lucienbonnet kuoli Formula Junior -kilpailussa Sisiliassa vuonna 1962. == Lähteet == Luokka:Ranskalaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Moottoriurheilussa surmansa saaneet kuljettajat Luokka:Vuonna 1923 syntyneet Luokka:Vuonna 1962 kuolleet
Arizona Reid

Arizona ”AZ” Reid III (s. 11. maaliskuuta 1986, Gaffney) on yhdysvaltalainen koripalloilija, joka edustaa Sveitsin liigassa pelaavaa Fribourg Olympicia. Reid on pituudeltaan 196 cm. == Lähteet == == Aiheesta muualla == * ESPN Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Liitokotka

Liitokotka (Terathopius ecaudatus), jota kutsutaan myös klovnikotkaksi, on afrikkalainen kotkalaji. == Koko ja ulkonäkö == Linnun pituus on 80–85 senttiä, siipien kärkiväli 170–180 senttiä ja paino 2–3 kiloa. Kooltaan se on maakotkan luokkaa, mutta on hyvin lyhytpyrstöinen, pitkäsiipinen ja isopäinen. Vanhat linnut ovat kolmivärisiä: pääosa puvusta on musta, siivillä on laajat hopeanvalkoiset kuviot ja keskiselkä, koivet sekä nokka ja kalju naama ovat punertavat. Naaraan siivellä on enemmän ruskeaa kuin mustaa. Nuori lintu on kauttaaltaan ruskea. Liitokotka elää enimmäkseen ilmassa, sillä se lentää päivän aikana kahdeksan-yhdeksän tuntia ja kulkee päivässä 300–500 kilometriä. == Levinneisyys ja elinympäristö == Liitokotkat elävät Afrikassa Saharan eteläpuolella Senegalista Sudaniin ja Somaliaan ja sieltä eteläiseen Afrikkaan Oranjejoelle ja Kapmaahan saakka. Lajin elinympäristön ala on yli 10 miljoonaa neliökilometriä, ja maailman populaation koko on 10 000–100 000 yksilöä. Laji on pääasiassa paikkalintu, mutta se vierailee ilmeisen säännöllisesti Punaisenmeren takana Arabian niemimaalla. Euroopassa tavatut liitokotkat on tulkittu tarhakarkulaisiksi. Liitokotkille kelpaavat lähes kaikki maastotyypit niin autiomaista, metsistä, vuoristosta kuin ihmisasutuksen tuntumastakin. Vuoristossa niitä tavataan neljän kilometrin korkeudelle saakka. Niitä tavataan myös rannikoilla ja vesistöjen äärellä. == Lisääntyminen == Laji muodostaa elinikäisen parisuhteen. Pesä on puussa, usein lähellä tietä tai rautatietä, ja se on käytössä useita vuosia. Laji ei piittaa ihmisistä muuten kuin siinä tapauksessa, että pesäpuuhun kiivetään tai se muuten kokee itsensä uhatuksi. Naaras munii yhden munan, jota se hautoo 42–43 päivää. Poikaset ovat lentokykyisiä 3–4 kuukauden ikäisinä. == Ravinto == Liitokotkat saalistavat enimmäkseen keskikokoisia lintuja, kuten kyyhkyjä ja hietakyyhkyjä, sekä nisäkkäitä. Ne syövät myös raatoja. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === Luokka:Haukat Luokka:Uhanalaiset linnut
Jääkiekon maailmanmestaruuskilpailut 1937

Jääkiekon maailmanmestaruuskilpailut 1937 järjestettiin Lontoossa, Isossa- Britanniassa. Ne alkoivat 17. helmikuuta ja päättyivät 27. helmikuuta. Kilpailuihin osallistui 11 joukkuetta. Maailmanmestaruuden voitti Kanadan joukkue. Euroopan-mestaruuden voitti ratkaisevan ottelun Kanadalle hävinnyt isäntämaa Iso-Britannia. == Karsintaryhmät == === Ryhmä A === === Ryhmä B === === Ryhmä C === == Jatkolohkot == === Välieräryhmä A === === Välieräryhmä B === == Loppusarjat == === Sijat 5.–8. === Puola luovutti kesken sarjan. === Mitalisarja === == Loppusijoitukset == MM Joukkue 1\. Kanada 2\. Iso-Britannia 3\. Sveitsi 4\. Saksa 5\. Unkari 6\. Tšekkoslovakia 7\. Ranska 8\. Puola 9\. Norja 10\. Ruotsi 11\. Romania Vuoden 1937 maailmanmestari Kanada EM Joukkue 1\. Iso-Britannia 2\. Sveitsi 3\. Saksa 4\. Unkari 5\. Tšekkoslovakia 6\. Ranska 7\. Puola 8\. Norja 9\. Ruotsi 10\. Romania Vuoden 1937 Euroopan-mestari Iso-Britannia == Lähteet == * http://www.passionhockey.com/hockeyarchives/mondial1937.htm 1937 Luokka:Jääkiekon Euroopan-mestaruuskilpailut Luokka:Lontoon urheilu Luokka:Yhdistyneen kuningaskunnan jääkiekko Luokka:Vuoden 1937 jääkiekko
Farm

__NOTOC__ Farm on 1980-luvun alussa perustetun yhdysvaltalaisen alternative rock -yhtye Dinosaur Jr.:n yhdeksäs studioalbumi. Se julkaistiin Suomessa 24. kesäkuuta 2009. Albumi nousi Yhdysvalloissa Billboard 200 -listan sijalle 29. == Nauhoitus == Albumi nauhoitettiin loppuvuoden 2008 ja alkuvuoden 2009 aikana. Studiona toimi kitaristi J Mascisin kotistudio Bisquiteen studios Amherstin kaupungissa Massachusettsin osavaltiossa Yhdysvalloissa. Albumilla soittaa Dinosaur jr.:n alkuperäinen kokoonpano, johon kuuluvat J Mascis (kitara ja laulu), Lou Barlow (basso) ja Murph (rummut). Albumi on toinen kyseisellä kokoonpanolla nauhoitettu albumi yhtyeen vuonna 2005 tapahtuneen paluun jälkeen. Albumin tuottajana toimi J Mascis, joka on myös säveltänyt ja sanoittanut albumin kappaleet kahta lukuun ottamatta. Nämä kaksi muuta kappaletta on säveltänyt ja sanoittanut Lou Barlow. Äänittäjinä toimivat Justin Pizzoferrato sekä John Agnello. Albumin on miksannut John Agnello ja masteroinut Greg Calbi. == Kappaleet == # # # # # # # # # # # # == Kokoonpano == * J Mascis – kitara, laulu * Lou Barlow – basso, laulu * Murph – rummut == Arvostelut == * Metacritic: 76/100Metacritic: Farm by Dinosaur Jr. * Allmusic: Allmusic review * Pitchfork Media: 8.5/10Pitchfork Media: Album review * Rolling Stone: Rolling Stone: Album review == Lähteet == * Dinosaur Jr.:n viralliset kotisivut === Viitteet === == Aiheesta muualla == * * Luokka:Vuoden 2009 albumit Luokka:Dinosaur Jr.:n albumit
Tyresö Trollbäcken IBK

Tyresö Trollbäcken IBK on ruotsalainen salibandyn erikoisseura. Seuran miesten edustusjoukkue pelaa kaudella 2012-2013 maan korkeimmalla sarjatasolla Superliigassa. Miesten edustusjoukkue pelaa kotiottelunsa Tyresöhallenissa. ==Miesten edustusjoukkue kaudella 2012-2013== {| style="width: 250px;" Maalivahdit 1 Benjamin Löfdahl 32 Niklas Lodén Puolustajat 4 Ola Jonsson 8 Stefan Längberg 9 Jonas Dahmén 19 Jonas Wiberg 22 Martin Rustas 26 Ola Westberg 33 Viktor Thorslund 88 Robin Ullström == Aiheesta muualla == * Seuran kotisivu Luokka:Tyresön kunta Luokka:Svenska Superliganin seurat
Final Destination – viimeinen määränpää 3

Final Destination – viimeinen määränpää 3 on vuonna 2006 valmistunut yhdysvaltalainen James Wongin ohjaama kauhu-/trillerielokuva. Elokuva on jatko-osa sarjan aikaisemmille elokuville Final Destination – viimeinen määränpää ja Final Destination – viimeinen määränpää 2. == Juoni == Elokuvan alussa päähenkilö Wendy ja hänen ystävänsä menevät huvipuiston vuoristorataan. Wendy näkee näyn, jossa vuoristorata rikkoutuu ja kaikki laitteessa olevat ihmiset kuolevat. Wendy joutuu paniikkiin ja poistuu vuoristoradasta. Tämän myötä muutamat muutkin poistuvat vuoristoradasta ja välttyvät kuolemalta. Vuoristoradassa kuolevat Wendyn poikaystävä Jason ja tämän ystävä Carrie. Carrien poikaystävä Kevin ja Wendy alkavat selvittää vuoristoradasta poistuneita ja heidän järjestystä estääkseen heidän kuolemansa. Kuolemia alkaa tapahtua Wendyn kuullessa aina tietyn musiikin. === Kuolemat === * Ashley & Ashlyn – Jäävät solariumiin jumiin ja palavat elävältä. * Frankie – Auto törmää häneen ja puolet hänen päästään murskautuu. * Lewis – Voimailulaitteen painot murskaavat hänen päänsä. * Erin – Sahanpurut lentävät hänen silmiinsä, Erin kompastuu ja naulapyssyn naulat lävistävät hänet. * Perry – Lävistyy lipputankoon. * Ian – Nosturi putoaa hänen päälleen halkaisten hänet kahtia. * Julie – Lentää ulos junasta. * Wendy – Jää todennäköisesti junan alle. ==Näyttelijät== Luokka:Final Destination -elokuvat Luokka:Vuoden 2006 kanadalaiset elokuvat Luokka:James Wongin ohjaamat elokuvat Luokka:Yhdysvaltalaiset nuortenelokuvat Luokka:Vuoden 2006 yhdysvaltalaiset elokuvat
Peter Stuyvesant

Peter Stuyvesant [ˈstaɪvəsənt] (noin 1610 Länsifriiseinsaaret"Stuyvesant, Peter (about 1610-1672)." Young Students Learning Library. 1996. Haettu 18.10.2016 palvelusta HighBeam Research (vaatii tilauksen). – elokuu 1672) oli nykyisen New Yorkin alueelle vuonna 1626 hollantilaisten perustaman Uuden- Amsterdamin siirtokunnan viimeinen kuvernööri. Siirtokunta oli taloudellinen pettymys, ja vuonna 1664 Alankomaat myi sen Englannille, joka antoi sille nykyisen nimen New York. Siirtokunta oli alusta alkaen levoton, ja ankarasta kuristaan tunnettu Peter Stuyvesant lähetettiin 1647 sinne pitämään huolta yleisestä järjestyksestä. Hän määräsi muun muassa kaikki alueen ravintolat suljettavaksi jo kello 21. Tiukkana kalvinistina hän myös tuomitsi kovalla kädellä kaikki vapaa-ajattelijat ja kveekarit. Tämän ajan vaikutus näkyy vielä monissa alueen nimissä. Esimerkiksi alkujaan intiaanipolkuna tunnetusta Broadwaystä käytetään edelleen sen hollanninkieliseen alkuperään Breede Wegh ('leveä tie') viittaavaa nimeä. ==Lähteet== == Aiheesta muualla == Luokka:Alankomaalaiset siirtomaajohtajat Luokka:Uudet Alankomaat Luokka:Amputoidut henkilöt Luokka:1610-luvulla syntyneet Luokka:Vuonna 1672 kuolleet
Seeprahyppijä

Seeprahyppijä eli kiviseeprahypykki (Salticus scenicus) on hyppyhämähäkkien (Salticidae) heimoon kuuluva laji. Se on saanut nimensä mustavalkoraidallisesta väristään ja tavasta hypätä vihollisen kimppuun. Maailmalla seeprahyppijät ovat melko yleinen laji. Suomessa niitä voi löytää lähes koko maassa, mutta se on yleisempi eteläosissa. Seeprahyppijät eivät valmista pyyntiverkkoa, vaan luottavat nopeuteensa. Ne metsästävät pieniä hyönteisiä hyppimällä niiden kimppuun. Myös pystysuoralla pinnalla hyppiminen onnistuu seeprahyppijältä, sillä ne kiinnittävät rihman alustaansa. == Kuvaus == Naarasseeprahyppijät ovat 5–7 millimetriä pitkiä ja koiraat 5–6 mm. Koirailla on yleensä naaraita ohuemmat jalat ja valtavat leuat. Tämä lajin ehkä silmiinpistävin piirre on hyppyhämähäkeille tyypillinen etummaisten silmien suuri koko. Niissä on hyvä syvyysnäkö, jonka ansiosta hyppyhämähäkit pystyvät tarkentamaan katseensa saaliiseen tai muuhun kohteeseen äärimmäisen tarkasti. Hyppyhämähäkkien tapaan seeprahyppijällä on muihin hämähäkkityyppeihin nähden ainutlaatuinen rakenne: se pystyy kääntämään ja liikuttamaan ruumiinsa etuosaa eri suuntiin kuten päätä, joten sen on helppo tarkkailla ympäristöään eri suunnista. Lajin scenicus nimi tarkoittaa näyttelijää, sillä seeprahyppijät ovat usein tietoisia ihmisistä. Ne nostavat päätä ja muuttavat käyttäytymistään ihmisten lähellä. == Lähteet == * === Viitteet === == Aiheesta muualla == *Laji.fi: Salticus scenicus *Encyclopedia of Life (EOL): Salticus scenicus *ITIS: Salticus scenicus Luokka:Hämähäkit
Saint-Ouen-l’Aumône

Saint-Ouen-l'Aumône on kunta Pariisin suurkaupunkialueella Ranskassa. Se sijaitsee noin 28 kilometriä Pariisin ydinkeskustasta luoteeseen Oisen jokilaaksossa. Paikkakunnalla on asemat ratalinjoilla RER C ja Transilien Paris-Nord. Saint-Ouen-l'Aumônessa sijaitsee muun muassa vuonna 1236 perustettu Maubuissonin sisterssiläisluostari. Vuonna 1947 luostari nimettiin historialliseksi monumentiksi (Monument historique). == Väestö == Saint- Ouen-l'Aumônen väkiluku kolminkertaistui vuodesta 1962 vuoteen 2008.http://cassini.ehess.fr/cassini/fr/html/6_index.htmhttp://www.insee.fr/fr/themes/detail.asp?ref_id=poplog- com®_id=99 Noin kolme neljäsosaa paikkakunnan asukkaista on alle 45-vuotiaita.http://www.ville-saintouenlaumone.fr/heading/heading1806.html Vuosi Asukasluku 1793 1 414 1851 1 777 1901 2 706 1954 5 346 1999 19 660 == Ystävyyskaupunki == * Fano, Italia == Lähteet == == Aiheesta muualla == *Kunnan internetsivut *Mérimée database - Kulttuuriperintö Luokka:Val-d’Oisen kunnat
Lena Eliasson

Lena Eliasson (s. 22. heinäkuuta 1981) on ruotsalainen suunnistaja ja hiihtosuunnistaja. Seuratasolla hän edustaa ruotsalaista Domnarvets GoIF:ta. Hiihtosuunnistuksen nuorten MM-kilpailuissa Trentinossa 2001 Eliasson voitti hopeaa pitkältä matkalta ja pronssia viestistä. Myöhemmin samana vuonna suunnistuksen nuorten MM-kilpailuissa Miskolcissa hän sijoittui keskimatkalla neljänneksi. Suunnistuksen MM-kilpailuissa Århusissa 2006 Eliasson sijoittui neljänneksi sprintissä. Kiovan MM-kilpailuissa 2007 hän saavutti pronssia sprintissä ja sijoittui pitkällä matkalla kahdeksanneksi. Suunnistuksen maailmancupin kokonaiskilpailussa vuonna 2007 hän sijoittui kuudenneksi. Primorskon EM-kilpailuissa 2010 Eliasson voitti kultaa viestissä ja sai pronssia keskimatkalla. Trondheimin MM-kilpailuissa 2010 hän sijoittui keskimatkalla 19:nneksi. Maailmancupin kokonaiskilpailussa hän oli tuolla kaudella viides. Savoien MM-kilpailuissa 2011 Eliasson saavutti pronssia sprintissä ja jäi 44:nneksi keskimatkalla. Kauden 2011 maailmancupissa hän sijoittui kolmanneksi. Falunin EM-kilpailuissa 2012 hän saavutti hopeaa sprintissä. Saman vuoden MM-kilpailuissa Lausannessa hän sijoittui sprintissä kahdeksanneksi mutta pitkällä matkalla hänet hylättiin. Sotkamon MM- kilpailuissa Eliasson saavutti pitkällä matkalla pronssia. Vuonna 2011 Eliasson oli seuransa Domnarvets GoIF:n ankkurina voittamassa Venlojen viestiä. Eliasson on kilpaillut myös kestävyysjuoksussa. Maastojuoksun EM- kilpailuihin hän on osallistunut vuosina 2008, 2009, 2011 ja 2013 sijoittuen parhaimmillaan 25:nneksi vuonna 2013. Puolimaratonin MM-kilpailuissa hän sijoittui 51:nneksi vuonna 2014 ja samana vuonna Zürichin EM-kilpailuissa maratonjuoksussa 38:nneksi.Lena Eliasson Tilastopaja.org. Viitattu 7.10.2014. ==Henkilökohtaiset ennätykset kestävyysjuoksussa== :Lähde: Tilastopaja * 10 000 metrin juoksu: 36.48,95 (2010) * 10 kilometrin tiejuoksu: 35.29 (2013) * Puolimaraton: 1.14.28 (2014) * Maraton: 2.41.38 (2014) == Lähteet == Luokka:Ruotsalaiset suunnistajat Luokka:Ruotsalaiset hiihtosuunnistajat Luokka:Ruotsalaiset kestävyysjuoksijat Luokka:Vuonna 1981 syntyneet Luokka:Elävät henkilöt
Sergei Voinov

Sergei Voinov (s. 26. helmikuuta 1977) on uzbekistanilainen keihäänheittäjä. Voinovin henkilökohtainen ennätys on 84,80 metriä, jonka hän heitti Villeneuve-d'Ascqissa 17. kesäkuuta 2000. Voinov voitti lajissaan junioreiden maailmanmestaruuden 1996 Sydneyssä 79,78 metriä kantaneella heitollaan. Aasian kisoissa hän voitti kultaa 1998 tuloksella 79,70 ja pronssia 2002 tuloksella 78,74 metriä. Yleisurheilun Aasian-mestaruuskilpailuissa Voinov saavutti pronssia 1995 ja 2003 sekä hopeaa 2002. Kesäolympialaisiin hän osallistui 1996, 2000 ja 2004, mutta karsiutui jokaisella kerralla loppukilpailusta. == Lähteet == == Aiheesta muualla == * Luokka:Uzbekistanilaiset keihäänheittäjät Luokka:Vuonna 1977 syntyneet Luokka:Elävät henkilöt
Natalia Estemirova

Natalia Husainovna Estemirova (, 28. helmikuuta 1958 Saratovin alue – 15. heinäkuuta 2009) oli venäläinen ihmisoikeusaktivisti ja Memorial-järjestön johtokunnan jäsen. Hänet siepattiin 15. heinäkuuta 2009 Groznyissa Tšetšeniassa, ja hänen ruumiinsa löytyi myöhemmin samana päivänä Ingušiasta.BBC News: Russian activist found murdered (15.7.2009), viitattu 15.7.2009 Ihmisoikeusjärjestö Human Rights Watch on kertonut Estemirovan olleen tutkimassa hyvin arkaluontoisia tapauksia. Estemirova oli puoliksi venäläinen, puoliksi tšetšeeni. Hän oli kotoisin Saratovin alueelta, mutta hän muutti jo opiskeluaikana Tšetšeniaan Groznyiin. Hän valmistui Tšetšenian valtionyliopistosta pääaineenaan historia, jota hän opetti paikallisessa koulussa. Vuoden 1998 toisen Tšetšenian sodan aikana hän kuitenkin siirtyi Tšetšenian television palvelukseen, jolle hän teki dokumenttielokuvia sodan uhreista. Tuolloin alkoi hänen yhteistyönsä Memorial-järjestön kanssa. Sen palvelukseen Ingušiaan hän siirtyi vuonna 2000. Estemirova sai työstään ihmisoikeusasioissa useita kansainvälisiä palkintoja. Hän työskenteli yhdessä 2006 murhatun toimittaja Anna Politkovskajan sekä tammikuussa 2009 ammutun juristin Stanislav Markelovin kanssa. == Ramzan Kadyrovin nostama kunnianloukkaussyyte == Venäläisen Memorial-ihmisoikeusjärjestön johtaja Oleg Orlov syytti Tšetšenian johtajaa Ramzan Kadyrovia Estemirovan murhasta. Kadyrov kiisti sekaantuneensa millään tavoin murhaan ja nosti asiasta kunnianloukkaussyytteen. Tämä herjaussyyte meni oikeuteen. Orlov sanoi oikeudessa ettei tarkoittanut syyllisyydellä rikosoikeudellista osallisuutta, vaan poliittista ja sosiaalista syyllisyyttä. Kolme Orlovin asianajajaa todisti oikeudessa, että Estemirovan sanojen mukaan Kadyrov oli uhannut häntähttp://yle.fi/uutiset/ulkomaat/2009/09/venalainen_ihmisoikeusjarjesto_karajilla_kadyrovin_herjauksesta_1033600.html, Venäläinen ihmisoikeusjärjestö käräjillä Kadyrovin herjauksesta. Kadyrov voitti oikeusjutun, muttei saanut kuin 1 800 euron korvaukset hakemansa 210 000 euron sijastahttp://yle.fi/uutiset/ulkomaat/2009/10/tsetshenian_presidentti_voitti_kunnianloukkausjutun_1060377.html, Tsetshenian presidentti voitti kunnianloukkausjutun. == Palkintoja == * Robert Schuman -mitali 2005 * Anna Politkovskaja -palkinto 2007 == Lähteet == * Кавказ Мемо.ру - Эстемирова Наталья * BBC.co ==Aiheesta muualla== *Merkittävä ihmisoikeusaktivisti murhattiin Pohjois-Kaukasiassa, Yle.fi *Artikkeli Estemirovasta Lentapedia-sivustolla *Natalia Estemirova kertoo itsestään ja työstään. Youtube-video tekstitetty englanniksi Luokka:Venäläiset ihmisoikeusaktivistit Luokka:Vuonna 1959 syntyneet Luokka:Vuonna 2009 kuolleet
Viirumesikot

Viirumesikot (Ptiloprora) on mesikkojen heimoon kuuluva varpuslintusuku. Viirumesikkojen sukuun kuuluu BirdLifen mukaan kuusi lajia. == Viirumesikoihin kuuluvia lajeja == * Fayanviirumesikko (Ptiloprora mayri) * Harmaaviirumesikko (Ptiloprora plumbea) * Oliiviviirumesikko (Ptiloprora meekiana) * Punakylkimesikko (Ptiloprora erythropleura) * Punaviirumesikko (Ptiloprora guisei) * Vuoriviirumesikko (Ptiloprora perstriata) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ptiloprora Luokka:Mesikot
Alavuden Urheilijat

right|thumb|Alavuden Urheilijoiden logo Alavuden Urheilijat eli AU on Alavudella toimiva urheilun yleisseura. Sen lajeihin kuuluvat nykyisin hiihto, paini, painonnosto, uinti, voimistelu ja yleisurheilu. Alavuden Urheilijoita ovat edustaneet muun muassa yleisurheilijat Erik ja Kaisa Gustafsson, Eeles Landström, Satu Levelä, Heikki Pippola ja Teija Saari sekä painijat Tuomo Mäntylä ja Antti VainionpääSuomen Painiliitto – Historiaa ja tilastoja , viitattu 16.7.2009. Tällä hetkellä seuran nimekkäimpiä urheilijoita ovat korkeushyppääjä Mari Sepänmaa ja painija Antti Hakala. Alavuden Urheilijat voitti suunnistuksen Jukolan viestin vuonna 1975. == Lähteet == == Aiheesta muualla == *Alavuden Urheilijoiden kotisivut Luokka:Suomalaiset urheilun yleisseurat Luokka:Alavutelaiset urheiluseurat
Tampereen islamin yhdyskunta

Tampereen islamin yhdyskunta (aiemmin Islamin Ystävällinen Yhdyskunta) on islamilainen, Suomessa 16. helmikuuta 1998 rekisteröity uskonnollinen yhdyskunta. Yhdyskunnalla on 2 rukoushuonetta Tampereella, keskustassa ja Hervannan kaupunginosassa. Yhdyskunta järjestää esimerkiksi arabian kielen ja Koraanin opetusta. Vuonna 2022 jäseniä oli 1 916. Tampereen islamin yhdyskunta on Suomen islamilaisen neuvoston jäsenjärjestö. Yhdyskunnan uskontunnustus kuuluu: Uskon yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa. == Talous == Tampereen islamilainen yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 81 500 euroa. Keskimääräinen vuosittainen tuki on ollut nouseva ja oli vuonna 2023 noin 14 000 euroa. == Katso myös == * Luettelo Suomen islamilaisista yhteisöistä == Lähteet == == Aiheesta muualla == *Yhdyskunnan kotisivut Luokka:Uskonto Tampereella Luokka:Suomen islamilaiset yhdyskunnat
Pikku-Musta

Pikku Mustasaari (), rinnakkaisnimeltään Pikku-musta, on Suomenlinnan kaupunginosaan kuuluva saari Helsingin edustalla Suomenlahdessa. Se on pienin kolmesta Mustasaaresta. Se sijaitsee Ison Mustasaaren ja Länsi-Mustan välissä ja on yhdistetty molempiin silloilla. Näitä saaria yhdistävä tie kulkee Pikku Mustasaaren etelärantaa pitkin. Pikku Mustasaaressa olevien rakennusten osoitteet alkavat Suomenlinna D, minkä jäljessä on rakennuksen osoitenumero. Saarta nimitettiin 1700-luvun puoliväliin saakka Svartö kalfiksi eli Mustasaaren vasikaksi. Tuolloin saaren nykyisin täyttömaasta koostuva eteläisin osa oli vielä valtaamatta mereltä. Saaren linnoitussuunnitelma valmistui vuonna 1751. Rakentaminen aloitettiin samana vuonna. Nykyään Pikku- Mustasaarella toimii Merisotakoulu. == Lähteet == == Aiheesta muualla == *Suomenlinnan hoitokunnan ylläpitämät Suomenlinna-sivut, sisältää tietoa muun muassa alueen historiasta sekä alueen kartan. Luokka:Suomenlinna Luokka:Helsingin saaret
Turun juutalainen seurakunta

Turun juutalainen seurakunta on Turussa toimiva 6. maaliskuuta 1919 rekisteröity uskonnollinen yhdyskunta ja toinen Suomen juutalaisista seurakunnista. Sen toiminta keskittyy vuonna 1912 valmistuneeseen Turun synagogaan ja 1956 rakennettuun seurakuntakeskukseen. Vuonna 2011 jäseniä oli 121. Seurakunnan rabbina toimii Simon Livson, joka on myös Suomen ainoa rabbi. == Lähteet == ==Kirjallisuutta== *Turun synagoga, toim. Juhani Kostet ja Marita Söderström. Suomalaisen Kirjallisuuden Seura, 2012 ISBN 978-952-222-358-6 == Aiheesta muualla == * Turun juutalaisen seurakunnan kotisivut Luokka:Juutalaisuus Suomessa Juutalainen seurakunta Luokka:Suomen uskonnolliset yhdyskunnat
Katowicen kansainvälinen lentoasema

Katowicen kansainvälinen lentoasema (; IATA: KTW, ICAO: EPKT) on lentoasema Puolassa 34 kilometriä Katowicesta pohjoiseen. Sillä on neljä terminaalia. Lähtevien lentojen matkustajat käyttävät terminaaleja A (Schengen-alueen ulkopuoliset lennot) ja B (Schengen-alueen sisäiset lennot). Suurin osa saapuvista matkustajista käyttää terminaalia C. Terminaalia D, joka avattiin kesällä 2024 aiemmin rahtiterminaalina toimineeseen tilaan, käytetään kesäkauden ruuhkahuippujen aikaan lisätilana joillekin Schengen-alueelta saapuville tilauslennoille. Katowicesta on reittilentoja lukuisiin maihin, kuten Yhdistyneeseen kuningaskuntaan, Irlantiin, Saksaan, Italiaan ja Espanjaan. == Kuvia == Kuva:Pyrzowice - terminal B.jpg|B-terminaali == Lähteet == == Aiheesta muualla == * World Aero Data Luokka:Puolan lentoasemat Luokka:Katowice
Juan de León Fandiño

Don Juan de León Fandiñojoissain lähteissä myös Julio León Fandiño oli 1700-luvulla elänyt espanjalainen meriupseeri ja kaappari, joka väitetysti käynnisti sodan Jenkinsin korvasta. Sota sai erikoisen nimensä 9. huhtikuuta 1731 sattuneesta tapauksesta, jossa Espanjan rannikkovartioston alus San Antonio nousi brittiläisen merenkulkijan Robert Jenkinsin Rebecca-nimiseen prikiin lähellä Havannaa.San Antonio on joissain lähteissä Isabela, tosin tässä tapauksessa Isabelaa saatettiin käyttää aluksen kaapparinimenä. Välikohtauksen aikana Jenkinsiltä leikattiin korva. Myöhemmin tehdessään selontekoa tapauksesta Jenkins esitteli korvaansa parlamentin alahuoneelle ja kertoi espanjalaisen kapteenin Juan de León Fandiñon loukanneen sanallisesti hänen lisäksi myös Britanniaa. Jenkinsin mukaan leikattu korva piti viedä terveiseksi hänen korkeudelleen kuningas Yrjölle. Vaikka todisteiden mukaan Jenkins oli syyllistynyt salakuljetukseen tapauksen herättämä Espanjanvastainen lehdistökampanja suitsutti kostoa ja sotaa. Jenkinsin tarinaa pidetään usein pääosin keksittynä. León Fandiño kaappasi saman vuoden aikana kuitenkin kaksi pienempää brittilaivaa. Vuonna 1740 espanjalainen kuvernööri Manuel de Montiado osti eläkkeelle jääneen kaapparin Joseph Sánchezin sluupin ja luovutti sen Juan de León Fandiñolle, joka kunnostutti sen. Uuden laivan miehistöön kuului mm. vapautettu orja, musta merimies Francisco Menendez, joka purjehti useiden kuuluisien espanjalaiskaapparien mukana. León Fandino purjehti ensimmäiseksi Pohjois-Carolinan rannikolle, jossa taisteli mm. englantilaiskaapparin kanssa ja kaappasi kuunarin. Pitkän uransa aikana Juan de León Fandiño ehti kaapata ainakin 38 laivaa Espanjalle. 15\. kesäkuuta 1742 Juan de León Fandiño komensi laivastosaattuetta lippulaivanaan 10-tykkinen San Juan Bautista, jossa oli lisäksi 10 kiertohakatykkiä. Saattue koostui yhteensä 3-4 aluksesta, joista kaksi oli hiljattain kaapattuja aseistettuja laivoja. Kapteeni Thomas Franklandin 24-tykkinen 6. luokan fregatti HMS Rose hyökkäsi saattueen kimppuun.Joissakin lähteissä Thomas Frankland kirjoitetaan virheellisesti muodossa Thomas Falkland. Kuninkaallisen laivaston amiraliteettiin viittaavissa lähteissä käytetään Thomas Franklandia, josta tuli aikanaan vara-amiraali. Taistelu kesti noin kolme tuntia, jonka lopulla León Fandiño yritti paeta. Siinä onnistumatta San Juan Bautista laski vihdoin lippunsa ja antautui. Frankland sai tietää kyseessä olevan miehen, jota pidettiin sodan aiheuttajana. Hän lähetti León Fandiñon Britanniaan, jossa hallitus saisi päättää mitä hänelle tehtäisiin.Michael Phillips, Ships of the Old Navy: Rose Se, mitä Juan de León Fandiñolle tapahtui on hämärän peitossa. Merkintöjä hänen oikeudenkäynnistään ei löydy.The Florida Historical Quarterly, vol XXXVII ==Lähteet== Luokka:Espanjalaiset sotilaat Luokka:Espanjalaiset merirosvot Luokka:1700-luku
Volkert van der Graaf

Volkert van der Graaf (s. 9. heinäkuuta 1969) on alankomaalainen eläinoikeusaktivisti, joka murhasi poliitikko Pim Fortuynin 6. toukokuuta 2002. Vuonna 2003 hänet tuomittiin teosta kahdeksantoista vuoden vankeuteen. Hän vapautui vankilasta ehdonalaiseen vapauteen vuonna 2014. Van der Graaf ampui Fortuynin Hilversumissa tämän poistuttua studiosta, jossa häntä oli haastatellut murhan todistajaksi joutunut toimittaja Ruud de Wild. Van der Graaf tunnusti teon ja kertoi syyksi sen, että koki oikeistopopulistina tunnetun Fortuynin kasvavaksi yhteiskunnalliseksi uhaksi. Hän myös väitti yrittäneensä suojella Alankomaiden muslimeja vainolta. Van der Graafin kotoa löydettiin etsinnöissä rikkihappoa sekä kalsiumkloraatin ja sokerin sekoitusta. Van der Graaf toimi syyntakeisena ja oli harkinnut tekoaan mutta pohti kuitenkin jälkikäteen, oliko hänen tekonsa oikeutettu. Vankilassa hän on toiminut lainopillisena neuvonantajana muille vangeille. Van der Graaf oli ennen Fortuynin murhaa pitkään omistautunut eläinten oikeuksille. Hän oli perustamassa Vereniging Milieu Offensief -ympäristöjärjestöä. Hän asui Harderwijkissä tyttöystävänsä ja vuonna 2001 syntyneen tyttärensä kanssa. == Lähteet == Luokka:Alankomaalaiset murhaajat Luokka:Alankomaalaiset eläinaktivistit Luokka:Vuonna 1969 syntyneet Luokka:Elävät henkilöt
Shine a Light (The Rolling Stonesin albumi)

Shine a Light on The Rolling Stonesin huhtikuussa 2008 julkaistu livealbumi ja samalla samannimisen elokuvan soundtrack. Se on julkaistu sekä yhden että kahden cd-levyn versiona. Levyllä vierailevat Christina Aguilera (kappaleessa "Live with Me"), Jack White ("Loving Cup") ja Buddy Guy ("Champagne & Reefer"). ==Kappaleet== *Kaikki kappaleet kirjoittaneet Mick Jagger ja Keith Richards, ellei toisin mainita. ===Kahden CD:n versio=== ====CD 1==== # # # # # # # # # # # # # # ====CD 2==== # # # # # # # # # # ===Yhden CD:n versio=== # # # # # # # # # # # # # # # # # ==Kokoonpano== ===The Rolling Stones=== *Mick Jagger – laulu *Keith Richards – kitara *Charlie Watts – rummut *Ron Wood – kitara ===Vierailijat=== *Christina Aguilera – duetto kappaleessa "Live with Me" *Buddy Guy – kitara ja laulu kappaleessa "Champagne and Reefer" *Darryl Jones – bassokitara *Jack White – kitara ja laulu kappaleessa "Loving Cup" *Chuck Leavell – kosketinsoittimet *Lisa Fischer, Bernard Fowler, Blondie Chaplin – taustalaulu *Bobby Keys – saksofoni *Michael Davis – pasuuna *Kent Smith – trumpetti *Tim Ries – saksofoni, kosketinsoittimet == Lähteet == Luokka:Vuoden 2008 soundtrackit Luokka:Vuoden 2008 konserttitallenteet Luokka:The Rolling Stonesin konserttitallenteet
Dorval

Dorval on kaupunki Montrealinsaarella lounaisessa Quebecin provinssissa, Kanadassa, se kuuluu Montrealin suur-kaupunkialueeseen. Vuonna 2006 suoritetussa väestönlaskennassa kaupungissa oli 18 088 asukasta, väkiluku kasvoi vuodesta 2001 2,2 %. Kaupungin alueella sijaitseva Montreal-Pierre Elliott Trudeaun kansainvälinen lentoasema kattaa noin 60 % pinta-alasta, mahdollistaen asuinrakentamisen ainoastaan pienehkölle kaistaleelle kaupungin eteläpuolelle. Dorval perustettiin vuonna 1667 ja on saaren läntisistä kaupungeista vanhin sekä yksi Pohjois-Amerikan vanhimmista kaupungeista. == Historia == Dorvalin historia juontaa yli 300 vuoden taakse, 1667 Sulpician- jesuiitta papit perustivat lähetysaseman Ville-Marien kylän ulkopuolelle. Lähetyasemaa kutsuttiin alun perin nimellä “Gentilly”, myöhemmin muutettiin “La Présentation de la Vierge Marie”ksi ja lopulta “Dorval”iksi. Dorval virallistettiin kyläksi vuonna 1892, kaupunkioikeudet se sai 1903 ja luokiteltiin suurkaupungiksi 1956. Vuonna 2002 kaupunki liitettiin Montrealin Boroughiksi. Kaupunki itsenäistyi jälleen vuonna 2006. == Lähteet == Luokka:Montreal Luokka:Québecin kaupungit
Ruusuinen tulevaisuus

Ruusuinen tulevaisuus on uuden aallon punkrockyhtye Vaavin toinen ja samalla viimeiseksi jäänyt studioalbumi. Albumia edelsi single "Kun rakkaus kuolee"/"Lauantaiaamuyö", kappaleista jälkimmäinen ei ole mukana albumilla. Osa albumin kappaleista on mukana kokoelmalla Tytöt hymyilee. == Kappaleet == === A-puoli === # # # # # # === B-puoli === # * # # # # # == Kokoonpano == * Ilkka Isotupa – laulu, kitara, rummut * Kari Hipponen – kitarat, taustalaulu * Iku Viitanen – laulu, basso * Tommi Micklin – perkussiot, koskettimet === Vierailevat muusikot === * Harri Saksala – huuliharppu (kappale "Enemmän") * Pentti Lahti – saksofoni (kappale "Ja yö") * Risto Hemmi – Moog (kappale "Juhlitaan") == Lähteet == * Albumi Finnmusic.netin tietokannassa * Albumi Fono.fi:n tietokannassa Luokka:Vaavin albumit Luokka:Vuoden 1981 albumit
Mangrovemesikko

Mangrovemesikko (Ramsayornis modestus) on Australiassa, Indonesiassa ja Papua- Uudessa-Guineassa tavattava mesikkoihin kuuluva varpuslintu. == Koko ja ulkonäkö == Kooltaan mangrovemesikko on 11-12 cm. Selästään mangrovemesikko on ruskea ja päässä on silmän alapuolella vaalea ohut viiru. Lajin vatsa on vaalea ja siinä on heikosti erottuvia ruskeita raitoja. Pitkä ja hieman kaareva nokka on vaaleanpunertava. == Levinneisyys ja elinympäristö == Mangrovemesikoita elää Australiassa, Indonesiassa ja Papua-Uudessa-Guineassa. Mangrovemesikko on hyvin riippuvainen elinympäristöistä, joilla kasvaa Melaleuca-suvun puita. Lintua tavataan soilla ja mangrovemetsissä sekä joenrantojen läheisyyden kasvillisuudessa. Toisinaan lajia tavataan kuivempien laaksojen pensaikoissa ja avoimilla alueilla. == Pesiminen == Mangrovemesikon pesimäkausi alkaa elokuussa. Pesä on roikkuva ja se rakennetaan Melaleuca- suvun puiden kuoresta. Kuoren palat sidotaan yhteen hämähäkinseitin avulla. Naaras munii kaksi tai kolme munaa. == Lähteet == Luokka:Mesikot
Hallintolupa

Hallintolupa on viranomaisen päätös, jolla sallitaan muuten kielletty tai rajoitettu toiminta tai menettely. Se on usein rinnastettavissa hallintopäätökseen. Luvan yleisin tarkoitus on toiminnan valvonta. Tällaisia ovat esimerkiksi huvi- ja elinkeinoluvat. Ohjaavien lupien tavoite on vaikuttaa etukäteen toiminnan laajuuteen ja sisältöön. Tällaisia ovat maatalousmaan hankintaluvat, tuontia valvovat tuontilisenssit ja ympäristöluvat. Lääkkeen myyntilupa tai rakennuslupa toteuttavat sekä valvontaan että ohjaukseen pyrkiviä päämääriä. Lääkärintoimen harjoittamisen sallivan luvan pääasiallinen tarkoitus on legitimaatio. Samantyyppinen hyväksymispäätös on tilintarkastajien auktorisointi. Rakennuksen käyttöönotto ja ajoneuvon tai laitteen käyttö edellyttää myönteistä tarkastuspäätöstä eli esimerkiksi katsastusta tai tyyppihyväksyntää. Rakentamisen salliva poikkeuslupa on nimestään huolimatta hallintolupa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 182–183. == Lähteet == Luokka:Hallinto-oikeus